

#  **REPUBLIKA HRVATSKA**

## **ŠIBENSKO-KNINSKA ŽUPANIJA**

##  **OPĆINA CIVLJANE**

 **OPĆINSKO VIJEĆE**

NACRT PRIJEDLOGA

Na temelju članka 42. stavka 1. Zakona o lokalnim porezima („Narodne novine“, br. 115/16, 101/17, 114/22, 114/23 i 152/24) i članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15 – ispravak, 123/17, 98/19, 144/20) i članka 31. Statuta Općine Civljane (»Službeni vjesnik Šibensko-kninske županije«, broj 3/21), Općinsko vijeće Općine Civljane, na svojoj ­­21. sjednici, od 2025. godine, donosi

**ODLUKU**

**O LOKALNIM POREZIMA OPĆINE CIVLJANE**

I. TEMELJNA ODREDBA

Članak 1.

Ovom Odlukom utvrđuju se vrste lokalnih poreza koji pripadaju Općini Civljane, visini stope poreza na potrošnju i nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenog poreza.

II. VRSTE OPĆINSKIH POREZA

Članak 2.

Općinski porezi Općine Civljane su:

1. porez na potrošnju
2. porez na nekretnine

III. POREZ NA POTROŠNJU

Članak 3.

Stopa porez na potrošnju iznosi 3%.

Članak 4.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava, Područni ured Šibenik, Ispostava Knin.

IV. POREZ NA NEKRETNINE

Članak 5.

Porez na nekretnine plaća se godišnje 0,60 eura /m2 korisne površine nekretnine, određene propisom kojima se uređuju uvjeti i mjerila za izračun zaštićene najamnine.

Članak 6.

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, Porezna uprava Šibenik, Ispostava Knin.

IV. DAVANJE OVLASTI FINA-i

Članak 7.

Ovlašćuje se nadležna organizacija platnog prometa zadužena za raspoređivanje uplaćenih prihoda da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

V. PRELAZNE I ZAVRŠNE ODREDBE

Članak 8.

Postupci utvrđivanja poreza započeti po odredbama Odluke o porezima Općine Civljane („Službeni vjesnik Šibensko-kninske županije“ broj /23) koji nisu dovršeni do stupanja na snagu ove Odluke, dovršit će se prema odredbama Odluke o porezima Općine Civljane („Službeni vjesnik Šibensko-kninske županije“ broj /23).

Članak 9.

Danom stupanja na snagu ove Odluke prestaje važiti Odluka o općinskim porezima Općine Civljane, KLASA:410-01/23-01/1, URBROJ:2182-21-01/1-23-1 od 30. studenog 2023. godine (»Službeni vjesnik Šibensko-kninske županije«, broj 29/23).

Članak 10.

Ova odluka stupa na snagu osmog dana od dana objave u »Službenom vjesniku Šibensko-kninske županije».

KLASA: 410-01/25-01/1

URBROJ: 2182-21-01/1-25-1

Civljane, 2025. godine

OPĆINSKO VIJEĆE

OPĆINE CIVLJANE

PREDSJEDNICA

Smilja Kero